
Nolikuma 2.pielikums

TEHNISKĀ SPECIFIKĀCIJA
IEPIRKUMAM
“Pētījums par metodikas un kartogrāfisko materiālu izveidi SEG uzskaitei un oglekļa kredītu aprēķiniem”
(iepirkuma identifikācijas Nr. AS LVM_2026_92_I)
1. Pakalpojuma pamatojums un apraksts
Eiropas Savienības klimata politikas mērķi paredz būtisku siltumnīcefekta gāzu (SEG) emisiju samazināšanu un oglekļa piesaistes palielināšanu, tādēļ zemes izmantošana, zemes izmantošanas maiņa un mežsaimniecība (ZIZIMM) sektorā nepieciešama precīza, zinātniski pamatota un telpiski nepārtraukta oglekļa dioksīda (CO₂) piesaistes un emisiju uzskaite, integrējot modernas tālizpētes tehnoloģijas un augstas detalizācijas datus.
AS “Latvijas valsts meži” (LVM) stratēģiskais mērķis ir ilgtspējīgi un efektīvi apsaimniekot uzņēmuma rīcībā esošos resursus, palielinot meža produktivitāti un oglekļa piesaisti, vienlaikus atbalstot valsts klimatneitralitātes mērķu sasniegšanu.
Siltumnīcefekta gāzu (SEG) inventarizācijas sistēma ZIZIMM sektorā ir balstīta Latvijā īstenotu zinātnisku pētījumu rezultātos un ekspertu pieņēmumos, atbilstoši Klimata pārmaiņu starpvaldību padomes (IPCC) 2006. gada vadlīnijām un to 2013. gada papildinājumam par mitrājiem, taču tajā trūkst telpiskās detalizācijas un detālu laika rindu, īpaši retākās uzskaites kategorijās (piem., mikroliegumi, plūdu un erozijas riska zonas). Tādēļ pieaug nenoteiktība un samazinās atbilstība ES prasībai, ka datiem jābūt ģeotelpiski nepārtrauktiem, savietojamiem un regulāri aktualizējamiem.
Projekta “Aerolāzerskenēšanas datos balstīta vienlaidus telpiski identificējamu SEG emisiju un CO₂ piesaistes uzskaites sistēma” mērķis ir modernizēt SEG emisiju un CO₂ piesaistes uzskaites sistēmu un nodrošināt tās atbilstību starptautiskajām prasībām: pilnveidot oglekļa uzkrājuma un mitruma režīma kartes, aktualizēt pārmitro ieplaku, gruntsūdens līmeņa un organisko augšņu kartes, kā arī validēt mežaudžu augšanas gaitas modeļus. Panākt, ka nacionālā inventarizācija, kā arī oglekļa aprites uzskaite uzņēmuma līmenī, kļūst ne vien metodoloģiski stabila, bet arī ES valstu līmenī savietojama un reproducējama. 
Uzskaites sistēma būs balstīta uz atjaunojamiem aerolāzerskenēšanas (ALS) datiem kombinācijā ar Copernicus Sentinel satelītu informāciju un nodrošinās telpiski vienlaidus taksācijas rādītāju (koksnes krāja, biomasas sadalījums, vainagu struktūra u.c.) iegūšanu un iespēju monitorēt apsaimniekošanas pasākumu ietekmi uz CO₂ piesaisti un SEG emisijām – precīzi novērtēt meža ekosistēmu dinamiskos procesus.
Sistēma ļaus ne tikai raksturot esošo situāciju, bet arī monitorēt un kvantificēt apsaimniekošanas darbību (piemēram, dažādas ciršu intensitātes, kopšanas un atjaunošanas stratēģijas) ietekmi uz CO₂ piesaisti un SEG emisijām ZIZIMM sektorā telpiski nepārtrauktā režģī.
Sistēma izmantos aktuālas ziņas par organiskajām augsnēm, gruntsūdeni un meliorācijas sistēmām – datus, kas ietekmē CO₂, metāna (CH₄) un izšķīdušā šķīstošā organiskā oglekļa (DOC) emisiju aprēķinus (t. sk. grāvju virsmas daļu un sistēmu degradācijas efektu), kā arī ļauj izmantot grāvju parametrus hidrauliskai modelēšanai. 
Organisko augšņu izplatība, gruntsūdens dziļums un meliorācijas sistēmu stāvoklis. Nosaka platības, kurās ir mainījies hidroloģiskais režīms un kuras tādēļ klasificējamas kā meliorētas un dabiski mitras vai pārpurvotas organiskās augsnes. Tieši ietekmē aprēķināto SEG emisiju apmēru un oglekļa bilanci.
Meliorācijas grāvju tīkls – kopējā meliorētā platība un grāvju virsmas aizņemtā ainavas daļa.
Izmanto CH₄ emisiju noteikšanā. IPCC vadlīniju 2013. gada Mitrāju pielikums nosaka, ka emisijas tiek vērtētas atsevišķi no meliorētas augsnes un no grāvjiem, jo grāvji bieži darbojas kā pastiprināti metāna avoti anaerobo apstākļu dēļ. Neprecīza informācija par grāvju izplatību ir būtisks nenoteiktības avots CH₄ emisiju aprēķinos meliorētās  augsnēs.
Organisko augšņu un meliorēto teritoriju platība – tiešie darbību dati kombinācijā ar faktoriem, kas raksturo dabisko oglekļa izskalošanos un meliorācijas izraisīto oglekļa zudumu pieaugumu.
Izšķīdušā šķīstošā organiskā oglekļa emisijas ir nozīmīgs oglekļa zuduma avots organiskās augsnēs, jo liela daļa šī oglekļa ūdens sistēmās vēlāk oksidējas līdz CO₂. DOC veido lielāko daļu oglekļa, kas tiek iznests no organiskās augsnes ar ūdeni. Novecojusi informācija par organisko augšņu un meliorēto teritoriju platību rada sistemātisku kļūdu šajā emisiju komponentē.
Meliorācijas sistēmu stāvoklis.
Nosaka, vai teritorija joprojām funkcionē kā meliorēta un vai tai nav piemērojami citi emisiju faktori. Regulāra meliorācijas datu aktualizācija uzlabo emisiju telpisko piesaisti un nodrošina atbilstību IPCC vadlīniju prasībām par caurskatāmiem darbību datiem.
Meliorācijas grāvjus raksturojoši parametri (dziļums, platums, šķērsgriezuma laukums) 
Izmanto ūdens caurplūduma aprēķināšanai meliorācijas sistēmu atjaunošanas vai slēgšanas un to ietekmes aprēķinu modeļos.
2. Pakalpojuma mērķis
2.1. Izstrādāt un zinātniski pamatot jaunas, regulas 2018/1999[footnoteRef:1] 5. pielikuma 3. daļas vajadzībām atbilstošas metodes oglekļa uzkrājuma un tā izmaiņu noteikšanai Latvijas meža ekosistēmās, izmantojot aerolāzerskenēšanas (ALS) un Sentinel satelītu datu analīzi.  [1:        EIROPAS PARLAMENTA UN PADOMES REGULA (ES) 2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013.] 

2.2. Nodrošināt izstrādāto metožu validēšanu ar Nacionālā meža monitoringa datiem vai ekvivalentu, saskaņā ar Nacionālā meža monitoringa metodiku[footnoteRef:2] iegūtu datu kopu. [2: 	https://www.silava.lv/images/Petijumi/Nacionalais-meza-monitorings/2022-04-28-MRM-metodika.pdf] 


3. Pakalpojuma tvērums.
Izpildītājs veic zinātniskās analīzes un metodiskās izstrādes, izmantojot: 
3.1. Pasūtītāja sagatavotas un kvalitatīvi apstrādātas aerolāzerskenēšanas datu kopas, 
3.2. Nacionālā meža monitoringa vai ekvivalentus, atbilstoši Nacionālā meža monitoringa metodikai iegūtus, zemes izmantošanas un mežaudžu taksācijas datus;
3.3. brīvi pieejamas, regulāri atjaunojamas telpisko datu kopas (piem., Sentinel-2 satelītattēlus).

4. Izpildītāja uzdevumi
4.1.  Oglekļa uzkrājuma modelēšanas metodikas izstrāde.
Sagatavot metodes un modeļus:
4.1.1. oglekļa uzkrājuma noteikšanai kokaugu biomasā un tā izmaiņu novērtēšanai audzes un reģionālā mērogā, atbilstoši IPCC vadlīnijām,
4.1.2. oglekļa aprites kokaugu biomasā nenoteiktības kvantificēšanai, izmantojot atkārtotu tālizpētes datu ciklu.
Sagatavot aktualizētu oglekļa uzkrājumu karti, balstītu uz LĢIA 2. cikla un Pasūtītāja piegādātiem ALS datiem.
4.2. Mežaudžu augstuma karšu aktualizēšana
Sagatavot metodes un modeļus:
4.2.1. Mežaudžu vidējo augstuma noteikšanai, balstoties uz LĢIA 2. cikla un Pasūtītāja piegādātiem ALS datiem.
4.3. Mitruma režīma, pārmitro ieplaku un organisko augšņu izplatības aktualizācijas metodikas izstrāde.
Izstrādāt zinātniskas metodes:
4.3.1. gruntsūdens līmeņa raksturošanai un tā izmaiņu detektēšanai laika gaitā,
4.3.2. pārmitro vietu un organisko augšņu telpiskās izplatības karšu aktualizēšanai un izmaiņu detektēšanai laika gaitā starp diviem ALS datu uzņemšanas cikliem.
Aktualizēt meliorācijas sistēmu kartes (ģeometrija, topoloģija).
4.4. Validēšana ar lauka datiem.
Validēt izstrādātās metodes un modeļus pret:
4.4.1. parauglaukumu datiem, t. sk. Nacionālā meža monitoringa vai ekvivalenti – atbilstoši Nacionālā meža monitoringa metodikai iegūtiem zemes izmantošanas un mežaudžu taksācijas datiem;
4.4.2. empīriski iegūtiem gruntsūdens līmeņa monitoringa datiem, kas raksturo gruntsūdens līmeņa izmaiņas kūdreņos un purvaiņos vismaz divu veģetācijas sezonu ilgumā (datus nodrošina Izpildītājs);
4.4.3. divu augstuma modeļu pieaugumu starpību; 
4.4.4. kopšanas ciršu kvalitātes kontroles datiem (datus nodrošina Pasūtītājs),
4.5. Rezultātu interpretācija reģionāla mēroga analīzē.
Izpildītājs sagatavo interpretāciju par:
4.5.1. oglekļa bilances dinamiku Latvijā dažādiem mežsaimniecības scenārijiem (meža apsaimniekošanas prioritāte, saimnieciskā darbība, dabas aizsardzība, rekreācija),
4.5.2. īstenoto Nacionālā enerģētikas un klimata plāna pasākumu (apmežošana, jaunaudžu kopšanas cirtes, mērķtiecīga meža atjaunošanas, meliorācijas sistēmu ierīkošana) ietekmi uz klimata pārmaiņu mazināšanu,
4.5.3. organisko augšņu apsaimniekošanas un mitruma režīma izmaiņu ietekmi uz SEG emisijām.
4.6.  Publikācijas un praktiskie ieteikumi
Izpildītājs izstrādā: 
4.6.1. vismaz 2 zinātniskās publikācijas, kurās vērtēta izstrādāto oglekļa uzkrājuma izmaiņu noteikšanas metožu precizitāte un ietverti priekšlikumi to praktiskai pielietošanai, kā arī ietvertas metodes mitruma režīma un grāvju tehniskā stāvokļa raksturošanai. 
Pētniecības projekta rezultātus [footnoteRef:3] [3:  Prasību nosaka 09.01.2024. MK noteikumu  Nr. 33 “Latvijas Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.2.i. investīcijas "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))" 1.2.1.2.i.2. pasākuma "Inovatīvu produktu un tehnoloģiju izstrāde" īstenošanas noteikumi” 68.3.punkts.
] 

· iesniedz (un tie tiek pieņemti) publicēšanai izdevumos, kuru ietekmes faktors atbilst vismaz 50% no nozares vidējā un kuri indeksēti Web of Science, SCOPUS, ERIH (A vai B), ScienceDirect vai Elsevier datubāzēs, vai 
· izplata tādā tehniskajā vai zinātniskajā konferencē, kuras rakstu krājums indeksēts Web of Science, SCOPUS, ERIH (A vai B), DBLP, ScienceDirect vai Elsevier datubāzēs.
4.7. Pilotprojekts. Ar izstrādāto digitālo rīku iegūto rezultātu validēšana
4.7.1. Izpildītājs Pasūtītāja izvēlētā teritorijā testē Pasūtītāja izstrādātu digitālu rīku, kurā izmantotas Izpildītāja izstrādātās metodes un iekļauti Izpildītāja izstrādātie modeļi, un salīdzina rezultātus ar rezultātiem, kas iegūti ar tradicionālām metodēm.
5. Darba organizācija un pakalpojuma izpildes termiņš
5.1. Pakalpojuma izpildes termiņš ir 30.09.2027.
5.2. ALS datus Pasūtītājs nodod Izpildītājam ne vēlāk kā 01.04.2027.
5.3. Ar lauka datiem validētas metodikas un modeļus Izpildītājs iesniedz Pasūtītājam līdz 31.05.2027.
5.4. Pilotprojekta īstenošanas laiks 02.08.2027.-17.09.2027.
5.5. Izpildītājs piedalās darba sanāksmēs atbilstoši Tehniskās specifikācijas 1. pielikumā iekļautajam darba grafikam, sagatavojot ziņas (prezentāciju formātā) par izpētes progresu un nepieciešamo informāciju lēmumu pieņemšanai par turpmāko izpētes gaitu;
5.6. Tehniskās specifikācijas 4. punktā noteikto uzdevumu izpildei Izpildītājs piesaista speciālistus, kuriem ir profesionālā pieredze un kvalifikācija, kas nepieciešama attiecīgo uzdevumu kvalitatīvai izpildei, nodrošinot iepirkuma līguma saistību izpildi.
6. Pakalpojuma rezultāts
Izpildītājs nodod:
6.1. GitHub vidē publicētas validētas, replicējamas un reproducējamas metodikas (algoritmu apraksti, izmantojamo datu saraksts un avoti, R-kods, apmācīts mašīnmācīšanās modelis):
6.1.1. oglekļa uzkrājuma modelēšanai un SEG izmaiņu noteikšanai;
6.1.2. pārmitro vietu karšu aktualizēšanai;
6.1.3. organisko augšņu izplatības aktualizēšanai;
6.1.4. gruntsūdens līmeņa kartes aktualizēšanai;
6.1.5. mežaudžu vidējo augstumu kartes aktualizēšanai.
6.2. Aktualizētas rastra kartes, balstītas uz LĢIA 2. cikla un Pasūtītāja iegūtajiem ALS datiem:
6.2.1. oglekļa uzkrājumu karte;
6.2.2. pārmitro vietu karte;
6.2.3. organisko augšņu izplatības karte;
6.2.4. gruntsūdens līmeņa karte;
6.2.5. meliorācijas sistēmu karte.
6.3. Pētījuma gala ziņojumu, kurā ir: 
6.3.1. Aprakstītas izstrādātās metodikas un modeļi, novērtēta to precizitāte (vienādojumi, algoritmi, validācijas parametri);
6.3.2. iekļauti priekšlikumi (tehnoloģisks un metodoloģisks koncepts) metožu un modeļu praktiskai pielietošanai/integrēšanai LVM procesos;
6.3.3. ietverti praktiski ieteikumi meža nozarei (CO₂ piesaiste, meliorācija, ilgtspējīga saimniekošana).
6.4. Zinātniskās publikācijas (2 gab.), 
· pieņemtas publicēšanai izdevumos, kuru ietekmes faktors atbilst vismaz 50% no nozares vidējā un kuri indeksēti Web of Science, SCOPUS, ERIH (A vai B), ScienceDirect vai Elsevier datubāzēs, vai 
· izplatītas tādā tehniskajā vai zinātniskajā konferencē, kuras rakstu krājums indeksēts Web of Science, SCOPUS, ERIH (A vai B), DBLP, ScienceDirect vai Elsevier datubāzēs.
6.5. Noslēguma prezentāciju *.pdf un *.pptx formātā.
7. Tehniskās prasības rezultātiem
7.1. Modeļiem jābūt replicējamiem un reproducējamiem, lai tos varētu iekļaut Pasūtītāja izstrādātā digitālā rīkā.
7.2. Pētījuma gala ziņojums noformēts atbilstoši vispārpieņemtiem zinātnisko darbu izpildes standartiem.

1.pielikums. Darba grafiks
Izpildītājs iesniedz:
1. ceturkšņa progresa atskaites –  01.02.2027. un 01.08.2027.
2. noslēguma pārskatu/atskaiti un prezentāciju – 30.09.2027.

